ให้นมบุตรแล้วทานยาแก้ปวดที่ชื่อทามาดอลเข้าไป แบบนี้ควรปั๊มนมทิ้งเป็นเวลาเท่าไรดีค่ะ
สวัสดีค่ะ ยา ทรามาดอล (Tramadol) เป็นยาในกลุ่มโอปิออยด์ (Opioid) ใช้บรรเทาอาการปวดระดับปานกลางถึงระดับรุนแรง เช่น ปวดไมเกรน ปวดหลัง เข่า ข้อ กระดูก กล้ามเนื้อ รวมถึงบรรเทาอาการปวดแบบเฉียบพลัน อาการปวดเรื้อรังจากโรคไฟโบรมัยอัลเจีย (Fibromyalgia) และบรรเทาปวดจากโรคมะเร็งได้ การใช้ยาชนิดนี้ ต้องอยู่ในการดูแลของแพทย์ เพราะหากใช้ในปริมาณมากและนานจะทำให้ติดยา เมื่อหยุดยากะทันหัน ก็จะเกิดอาการถอนยายาชนิดนี้ เมื่อทานไปแล้ว จะผ่านไปยังน้ำนมได้ แตก็ค่อนข้างน้อย หากทานยาไปเพียง 1-2 ครั้ง (ครั้งละ 1 แคปซูล) ก็ไม่ได้ถือว่าอันตรายอะไรต่อทารกที่ดูดนม อาจไม่จำเป็นต้องปั๊มนมทิ้งไป สามารถให้นมลูกได้ตามปกติ แต่หากต้องการให้ปลอดภัยแน่นอน ก็เพียงแค่หยุดการให้นมไป 12 ชั่วโมง ตัวยาก็จะถูกขับออกจากร่างกายไปจนหมดแล้วค่ะ เนื่องจากยาทรามาดอล มีค่าครึ่งชีวิตอยู่ที่ 5-6 ชั่วโมง